cyanic-selkie/wikianc huggingface dataset:
แหวนดอกไม้
เวอร์ชัน 2560
ลายสิงห์ (พุฒ พุฒิชัย) หนุ่มโสด เจ้าของร้าน สิงห์ดอกไม้ ในขณะที่บรรดาพี่น้อง 4 คน ได้แก่ เครือเถา, ข้าวบิณฑ์ (แจ๊บ เพ็ญเพชร), ดาวจงกล (ดิว อริสรา) และ แก้วกุดั่น (วีวี่ สรัณณัฏฐ์) ต่างก็มีครอบครัวและมีคู่หมั้นหมายกันไปหมด ลายสิงห์ก็ยึดมั่นในความสุขแบบที่ไม่ต้องมีคู่รักแบบที่ตัวเองเป็นอยู่ตอนนี้มากกว่า แค่ทุกวันนี้มีร้านดอกไม้ที่เขาได้ใช้ความปราณีตซึ่งตกทอดมาจากคุณปู่ มาแสดงฝีมือในงานที่ตัวเองรักจนลายสิงห์ขึ้นชื่อเป็นช่างจัดดอกไม้แถวหน้าของเมืองไทย
ยูรัล (ภูมิภาค)
ยูรัล (Ура́л; อักษรโรมัน: Ural) เป็นพื้นที่ทางภูมิศาสตร์ที่ตั้งอยู่รอบ ๆ เทือกเขายูรัล ระหว่างที่ราบยุโรปตะวันออกและไซบีเรียตะวันตก ซึ่งถือเป็นส่วนหนึ่งของสเตปป์ยูเรเชียน ซึ่งขยายจากเหนือจรดใต้โดยประมาณ จากมหาสมุทรอาร์กติกไปจนถึงปลายแม่น้ำยูรัลใกล้เมืองออสค์ มีพรมแดนระหว่างยุโรปและเอเชียทอดยาวไปตามฝั่งตะวันออกของเทือกเขายูรัล ภูมิภาคยูรัลส่วนใหญ่ตั้งอยู่ในประเทศรัสเซีย แต่ยังรวมถึงส่วนเล็ก ๆ ของประเทศคาซัคสถานทางตะวันตกเฉียงเหนือด้วย นี่เป็นข้อมูลทางประวัติศาสตร์ ไม่ใช่หน่วยงานที่เป็นทางการ โดยมีพรมแดนทับซ้อนกับภูมิภาคใกล้เคียงของแม่น้ำวอลกาตะวันตกและไซบีเรียตะวันออก ในอดีต บางส่วนของภูมิภาคยูรัลที่มีอยู่ในปัจจุบันถือเป็นประตูสู่ไซบีเรีย หรือแม้แต่ไซบีเรียเอง และถูกรวมเข้ากับฝ่ายบริหารของวอลกา ปัจจุบันนี้ มีสิ่งที่มีชื่อเหมือนกันกับภูมิภาคยูรัลอย่างเป็นทางการสองแห่ง ได้แก่ เขตสหพันธ์ยูรัลและเขตเศรษฐกิจยูรัล ในขณะที่อย่างหลังตามพรมแดนทางประวัติศาสตร์ อดีตเป็นผลที่เกิดขึ้นทางการเมือง ซึ่งคือเขตละเว้นยูรัลตะวันตก และรวมไซบีเรียตะวันตกแทน
ศูนย์กลางตามประวัติศาสตร์ของเทือกเขายูรัลคือเชอร์ดีน ซึ่งปัจจุบันเป็นเมืองเล็ก ๆ ในดินแดนเปียร์ม โดยเปียร์มเป็นศูนย์กลางการบริหารของเขตผู้ว่าการที่มีชื่อเดียวกันเมื่อ ค.ศ. 1797 อาณาเขตส่วนใหญ่ของยูรัลตามประวัติศาสตร์และสมัยใหม่ได้รวมอยู่ในเขตผู้ว่าการเปียร์ม ศูนย์กลางการบริหารของยูรัลได้ย้ายไปสเวียร์ดลอฟสค์ (ปัจจุบันคือเยคาเตรินบุร์ก) หลังจากการปฏิวัติและสงครามกลางเมือง ในปัจจุบันภูมิภาคเศรษฐกิจยูรัลไม่มีศูนย์กลางทางการปกครองอย่างเป็นทางการ ขณะที่เยคาเตรินบุร์กเป็นศูนย์กลางการปกครองของเขตสหพันธ์ยูรัล
เจ. เจ. ทอมสัน
'เซอร์ โจเซฟ จอห์น เจ. เจ. ทอมสัน' (Sir Joseph John "J. J." Thomson, FRS; 18 ธันวาคม ค.ศ. 1856 - 30 สิงหาคม ค.ศ. 1940) เป็นนักฟิสิกส์ชาวอังกฤษและผู้ได้รับรางวัลโนเบลสาขาฟิสิกส์ ได้รับยกย่องในฐานะผู้ค้นพบอิเล็กตรอนและไอโซโทป และเป็นผู้ประดิษฐ์เครื่องมือแมสสเปกโตรมิเตอร์ (mass spectrometer) ทอมสันได้รับรางวัลโนเบลสาขาฟิสิกส์ ในปี ค.ศ. 1906 จากการค้นพบอิเล็กตรอน และผลงานเกี่ยวกับการนำไฟฟ้าในก๊าซ
รางวัลและเกียรติยศ
ปี ค.ศ. 1991 มีการกำหนดหน่วยวัด ทอมสัน สำหรับวัดอัตราส่วนมวลต่อประจุจากการวัดแมสสเปกโตรเมทรี
แหล่งข้อมูลอื่น
18561940
เฮาส์
เฮาส์ สามารถหมายถึง
Е
Ye หรือ E (Е, е) เป็นอักษรตัวหนึ่งในอักษรซีริลลิก มีรูปร่างลักษณะเหมือนอักษรละติน E มีพัฒนาการมาจากอักษรกรีก เอปไซลอน ชื่อเดิมของตัวอักษรนี้คือ estǐ และมีค่าของเลขซีริลลิกเท่ากับ 5
ในภาษาบัลแกเรีย ภาษามาซิโดเนีย ภาษาเซอร์เบีย และภาษายูเครน จะเรียกอักษรนี้ว่า "E" และใช้แทนเสียง // หรือ // (เอ หรือ แอ)
ส่วนภาษาเบลารุสและภาษารัสเซีย จะเรียกตัวอักษรนี้ว่า "Ye" และใช้แทนเสียงสระที่เลื่อนขึ้นไปทางเพดานแข็ง โดยอ่านเป็น /, / หรือ /, / (เย หรือ แย) ให้ควบเสียงเข้ากับพยัญชนะที่อยู่ข้างหน้า แต่เสียงที่เปล่งออกมานั้นไม่ค่อยมีความแตกต่างจาก "E" มากนัก
สำหรับภาษายูเครน เมื่อต้องการอ่านเสียงให้เป็น "Ye" จะเปลี่ยนไปใช้ Є แทน
เบรธเลส
เบรธเลส (Breathless) คืออัลบั้มที่ 2 ของเชน วอร์ด ผู้ชนะการประกวด เอ็กซ์-แฟ็กเตอร์ วางจำหน่ายเมื่อวันที่26 พฤศจิกายนพ.ศ. 2550 ในสหราชอาณาจักร และวันที่ 27 พฤศจิกายน พ.ศ. 2550 ในประเทศไทย ผู้อำนวยการสร้างอัลบั้มได้แก้ Rami Yacoub, Arnthor Birgisson, และ Ryan Tedder อัลบั้มนี้แสดงถึงความเป็นตัวตนของเชนมากขึ้น เนื้อเพลงสนุกสนานมากขึ้น แต่ยังมีเพลงบัลลาร์ดผสมอยู่ อาทิ เพลง "เบรธเลส" (Breathless) เชนใช้เวลา 12 เดือนในการบันทึกเสียงที่ประเทศสวีเดนร่วมกับแม็กซ์ มาร์ติน นอกจากนี้ เชนยังมีส่วนร่วมประพันธ์เพลงในอัลบั้มนี้อีกด้วย
เพลงในอัลบั้มนี้ติดชาร์ตอันดับ 1 ในหลายๆที่ อาทิ ฮ่องกง สวีเดน อินโดนีเซีย เกาหลีใต้ แอฟริกาใต้ สิงคโปร์ ไต้หวัน และไทย โดยเพลงอิฟแดทส์โอเควิทยู (If That's OK with You) ติดชาร์ทอันดับหนึ่ง ของเกท ชาร์ท (true move Get Chart 102.5) ถึง 3 สัปดาห์ และชาร์ทอื่นๆได้แก่ว่า 105.5 EazyFM, 99.5 The Radio และ MET 107 FM รวมทั้งยังเป็นเพลงสากล 1 ใน 2 เพลง (อีกเพลงคือ ‘Beautiful Girls’ ของ ฌอน คิงสตัน) ที่เปิดบ่อยสุดในสถานีวิทยุเพลงสากลของไทย
==รายชื่อเพลง ==
เทวฤทธิ์ ศรีสุข
เทวฤทธิ์ ศรีสุข ชื่อเล่น หรั่ง หรือรู้จักกันในนาม หรั่ง ซิลลี่ฟูลส์ เกิดเมื่อวันที่ 20 พฤศจิกายน พ.ศ. 2516 เป็นนักดนตรีชาวไทย และ เป็นมือเบสของวง ซิลลี่ ฟูลส์, โดยเป็นสมาชิกวงร็อคไรเดอร์ ร่วมกับเอกรัตน์ วงศ์ฉลาด ( แด็กซ์ อดีตสมาชิกวง Big Ass )พร้อมโดย นิพนธ์ ไทยเจริญ ( เต๋า แอร์บอร์น อดีตสมาชิกวง Drama Stream )
ประวัติ
เทวฤทธิ์ ศรีสุข เกิดเมื่อวันที่ 20 พฤศจิกายน พ.ศ. 2516 เป็นคนจังหวัดนครพนม อายุ 15 ได้ทุนนักกีฬาฟุตบอลของโรงเรียนเทพศิรินทร์ จบการศึกษาชั้นมัธยมศึกษาตอนปลายที่โรงเรียนเทพศิรินทร์
ผลงานเดี่ยว
โดยหรั่งให้สัมภาษณ์ว่าที่มาของการใช้ชื่อเพลง เพราะแม้จะอยู่ในวงการมานานแต่เพิ่งจะมีอัลบั้มเป็นครั้งแรก
หมายเหตุ : เป็นการร้องเพลงในสไตล์ลูกทุ่ง
ชีวิตส่วนตัว
เทวฤทธิ์ ศรีสุข ได้เปิดสตูดิโอ MAR Music เพื่อใช้ในการซ้อมดนตรี และบันทึกเสียง ในอดีตเคยคบหาดูใจกับ ริค วชิรปิลันธิ์
นุก
นุก (Nuuk นูก, IPA: [nuːk]) หรือ กอตฮอบ (Godthåb, IPA: [ˈkʌtˌhɔˀp]) เป็นเมืองหลวงและเมืองที่ใหญ่ที่สุดของกรีนแลนด์ ตั้งอยู่ทางตอนใต้ของฝั่งตะวันตกของเกาะกรีนแลนด์
กรภพ จันทร์เจริญ
กรภพ จันทร์เจริญ (ชื่อเดิม : พรภพ) (ชื่อเล่น: โจ๊ก) นักแสดงและอดีตนักร้องนำและมือกีตาร์วงโซคูล ประสบความสำเร็จจากการเป็นสมาชิกวงโซคูล มีฉายาที่ผู้คนเรียกคือ "บร๊ะเจ้าโจ๊ก" มีผลงานทั้งด้านโฆษณาและการแสดง
ประวัติ
กรภพ จันทร์เจริญ หรือ โจ๊ก so cool เกิดเมื่อวันที่ 22 เมษายน พ.ศ. 2528 ที่อำเภอบางระกำ จังหวัดพิษณุโลก สมาชิกในวงโซคูลทุกๆ คนเป็นคนจังหวัดพิษณุโลก โจ๊กกับมาร์ช (ภูพิณ จันทร์เจริญ) เป็นพี่น้องกัน ส่วนแจนกับเจมส์ก็เป็นพี่น้องกัน ทั้งสี่คนนี้จะอยู่บ้านใกล้กัน เมื่อวงโซคูลว่างงานก็มักจะกลับบ้านเกิด บางครั้งก่อนจะมีคอนเสิร์ตก็จะมีการซ้อมดนตรีก่อนเล่นจริง
ก่อนที่พวกเขาจะได้มาเป็นนักร้อง เขาได้ไปประกวดวงดนตรียามาฮ่า และตามจังหวัดบ้านเกิดอยู่หลายครั้ง จนได้รางวัลชนะเลิศมาหลายครั้ง จึงได้มีโอกาสได้มาเป็นนักร้องค่ายแกรมมี่
โซคูลเคยมีสมาชิกด้วยกัน 4 คน ซึ่งทั้งหมดเป็นญาติพี่น้องกัน แต่ในปี พ.ศ. 2551 ได้มีสมาชิกใหม่เพิ่มขึ้นมาอีก 1 คนคือ กอล์ฟ ชาวจังหวัดสุโขทัย รวมเป็น 5 คน เป็นนักร้องนำคู่กับโจ๊ก ซึ่งเป็นนักร้องคนเดิม โดยโจ๊กได้เห็นฝีมือของกอล์ฟจากการร้องเพลงเปิดตัวให้วงโซคูลก่อนขึ้นเล่นในคอนเสิร์ตของโซคูลแห่งหนึ่ง ในจังหวัดพะเยา จึงตั้งใจจะให้กอล์ฟออกอัลบั้มเดี่ยว แต่ด้วยความสนิทสนมกันจึงได้ตัดสินใจพาเข้าร่วมวงจนถึงปัจจุบัน วงโซคูลมีความใฝ่ฝันอยากแต่งเพลง อยากเล่นคอนเสิร์ต วงโซคูลมีวงโลโซเป็นทั้งแรงบันดาลใจ ต้นแบบ และเป็นแม่พิมพ์เดียวในยุคนั้นที่โซคูลเดินตามรอยเท้า พวกเขาเล่นดนตรีจนเป็นเรื่องเป็นราวโดยไม่รู้ตัว พวกเขาได้ไปเล่นดนตรีให้กับงานหลายงาน ไม่ว่าจะเป็นงานแต่งงาน งานวัด งานเทศกาล หรือเล่นในสถานพินิจ ครั้งหนึ่งเขาได้ออกทางสถานีโทรทัศน์ช่องหนึ่ง  เป็นงานวันเด็ก ทางสถานีต้องการให้ทางวงระบุชื่อวง โจ๊กจึงได้วิธีเปิดพจนานุกรมแบบสุ่มจนกระทั่งเจอคำว่า มิลเลเนียม (millennium) จึงนำมาเป็นชื่อวงในยุคนั้น ต่อมาพวกเขาตั้งใจจะเปลี่ยนชื่อวงอีกครั้ง โดยจะต้องเป็นชื่อที่มั่นคงและแน่นอน โจ๊กให้ผู้เป็นอาคัดชื่อภาษาอังกฤษไว้หลาย ๆ ชื่อ และโจ๊กก็ได้เลือกชื่อ so cool ซึ่งแปลว่า "เจ๋ง" เพราะรู้สึกสะดุดตา และเป็นชื่อที่ยังไม่เป็นที่รู้จักในประเทศไทยยุคนั้น
วงโซคูลเคยผ่านการแสดงดนตรีมากว่า 100 เวที เคยประกวด 3-4 ครั้ง แพ้ 1 ครั้ง การประกวดครั้งสุดท้ายเป็นการประกวดถ้วยพระราชทานชิงแชมป์ประเทศ ซึ่งรางวัลที่หนึ่งจะได้เป็นตัวแทนประเทศไทยไปแข่งชิงแชมป์เอเชีย การแข่งขันแบ่งเป็นสองรุ่น ซึ่งจะคัดเทปเดโม่ 10 ม้วนจากทั้งประเทศ วงโซคูลส่งไป 2 เพลงตามกฎ ได้แก่เพลง เข้ามาเลย ของวงโลโซ และอีกหนึ่งเพลงแต่งเอง (ดนตรีแบบเดียวกับเพลงอกหักจากมือถือ) วงโซคูลซ้อมอย่างหนักหน่วงทุกวัน พวกเขาเช่าห้องซ้อม 1-2 ชั่วโมงหลังเลิกเรียนตอนเย็นเพื่อซ้อมดนตรี เมื่อถึงวันประกาศผล ปรากฏว่าเทปเดโม่ของวงโซคูลก็เป็น 1 ใน 10 ม้วนจริง ๆ ทำให้พวกเขารู้สึกคึกคักและท้าทายมากขึ้น ในวันแข่งขัน แต่ละวงก็แสดงความสามารถของตนเต็มที่ รวมถึงโซคูล ผลการประกวดรอบสุดท้ายประกาศว่าวงโซคูลได้รับรางวัลชนะเลิศ และรางวัลการแสดงยอดเยี่ยมซึ่งจะพาพวกเขาแข่งชิงแชมป์เอเชียในฐานะตัวแทนประเทศไทย แต่ก็เกิดเรื่องไม่คาดฝันขึ้น เนื่องจากเหตุการณ์วินาศกรรมวันที่ 11 กันยายน พ.ศ. 2544 จึงทำให้การแข่งขันถูกยกเลิกไป ต่อมา โซคูลจึงได้ออกเทปกับค่ายแกรมมี่
ผลงานหลังจากอัลบั้มชุดที่ 5 โซคูลเริ่มทำเพลงออกมาเป็นซิงเกิล โดยจะปล่อยออกมาเรื่อย ๆ และพยายามปรับเปลี่ยนรูปแบบของวงเป็นเวลาพอสมควร ในเดือนกันยายน พ.ศ. 2553 โซคูลได้ปล่อยคลิปวิดีโอตัวอย่างเพลงใหม่ความยาว 1-2 นาที ซึ่งเป็นคลิปที่โจ๊กกับกอล์ฟร้องเพลงใหม่พร้อมกีต้าร์หนึ่งตัว หลังจากนั้นโซคูลก็เริ่มถ่ายทำมิวสิกวิดีโอเพลง เหตุผลที่ไม่อยากเป็นเพื่อนเธอ ซึ่งเป็นคนละเพลงกับที่อยู่ในคลิป พร้อมอัดเพลงใหม่เพลงอื่น ๆ และถ่ายปกอัลบั้มใหม่ ในเวลาไล่เลี่ยกัน ล่าสุดได้ถ่ายทำมิวสิกวิดีโอประกอบคาราโอเกะเมื่อเช้าวันที่ 8 ธันวาคม ปีเดียวกัน ส่วนอัลบั้มเต็มชุดที่ 6 ได้ชื่ออัลบั้มว่า So Cold โดยในอัลบั้มนี้สมาชิกวงทุกคนได้เปลี่ยนรูปลักษณ์ใหม่ ในด้านการทำดนตรี โซคูลได้ สก๊อต ม็อฟแฟ็ต อดีตสมาชิกวง เดอะม็อฟแฟ็ต มาเป็นโปรดิวเซอร์ให้ถึง 4 เพลง
ในด้านการตอบรับ มีการก่อตั้งกลุ่มแฟนคลับที่เรียกตนเองว่า โซคูลเลี่ยน (So Coolian) ส่วนตัวของโจ๊กเองถูกกล่าวถึงมากในเว็บไซต์พันทิป.คอม และประมูล.คอม และมีคำพูดใหม่ ๆ เกิดขึ้นมากมาย เช่น บร๊ะเจ้า ชาบู ๆ เมพขิง ๆ บร๊ะลานุภาพ มีการแต่งบทความล้อเลียนโจ๊ก 38 ประการโดยกลุ่มโซคูลเลี่ยนแห่งเว็บประมูล.คอม ด้วยเหตุนี้โซคูลจึงได้ทำเพลงพิเศษที่ ชื่อว่า โจ๊ก พันธุ์ทิพย์ (ทำนองเดียวกับเพลง พันธุ์ทิพย์ ของโลโซ) เพื่อตอบรับกระแสนี้ นอกจากนี้ โจ๊กยังได้เขียนหนังสือพ็อคเก็ตบุ๊คเล่มแรกในชีวิตชื่อ เขาเรียกผมว่าบร๊ะเจ้า โจ๊ก โซคูล พิมพ์โดยสำนักพิมพ์เนชั่นบุ๊คส์ เพื่อตอบรับกระแสนี้เช่นกัน
ปลายปี พ.ศ. 2558 โจ๊กประกาศลาออกจากวงโซคูล เนื่องจากต้องการเวลาอยู่กับครอบครัวมากขึ้น จึงเป็นการยุบวงโซคูลโดยปริยาย ต่อมาโจ๊กและมาร์ช ภูเบศ จันทร์เจริญ อดีตมือกลองโซคูลได้ร่วมกันทำเพลงชุดใหม่ในชื่อ "มัชรูมฮันเตอร์" (Mushroom Hunter) สังกัดคริสปีซาวด์ (Crispy Sound)
การแข่งขันร้องเพลง
รายการ The Mask Singer หน้ากากนักร้อง ซีซันที่ 2 แข่งขันใน Group B ฉายาหน้ากากกะเพรา ทางช่องเวิร์คพอยท์ ปี พ.ศ. 2560
เขตขั้วโลก
เขตขั้วโลก คือเขตที่อยู่เหนือและใต้สุดของโลกที่อยู่รอบๆบริเวณขั้วโลกทั้งขั้วโลกเหนือและขั้วโลกใต้ โดยมีขั้วโลกเป็นจุดศูนย์กลาง มีน้ำแข็ง ปกคลุม ได้แก่บริเวณมหาสมุทรอาร์กติกและทวีปแอนตาร์กติกา สำหรับขั้วโลกใต้เป็นดินแดนที่ไม่มีคนอยู่อาศัย ตามที่ได้กำหนดนโยบายกันว่าห้ามให้แต่ละประเทศเข้าไปจับจองพื้นที่ แต่ยังคงมีนักวิจัยเข้ามาวิจัยในพื้นที่นี้อยู่บ้าง ปัจจุบัน เกิดการละลายตัวของน้ำแข็งขั้วโลกบางส่วนซึ่งน่าจะเป็นผลมาจากภาวะโลกร้อน
คำจำกัดความ
บริเวณอาร์กติกมีคำจำกัดความมากมาย รวมบริเวณทางเหนือของวงรอบอาร์คติกในปัจจุบัน (66 องศา 33 ลิปดา 44 พิลิปดา เหนือ) หรือบริเวณที่อยู่เหนือเส้นละติจูด 60 องศาเหนือ หรือดินแดนที่นับจากขั้วโลกเหนือลงมาทางใต้ถึง timberline
บริเวณแอนตาร์กติกโดยทั่วไปกำหนดตั้งแต่ 60 องศาใต้ ซึ่งเป็นข้อกำหนดในสนธิสัญญาแอนตาร์กติกา พ.ศ. 2502 บางครั้งกำหนดเป็นบริเวณทวีปแอนตาร์กติกา
ฟูกะ ฮาระ
ฟูกะ ฮาระ (原風佳 )เป็นนักแสดง นักเดินแบบของญี่ปุ่น
เกิดในจังหวัดโอซากะ เป็นของออสการ์โปรโมชั่น
ซีซันไฟฟ์
ซีซันไฟฟ์ (Season Five) คือกลุ่มดนตรีจากค่าย มีเรคคอร์ดส ในเครือ มิวซิกมูฟ ปัจจุบันวงมีสมาชิก 4 คน ซึ่งเป็นเพื่อนเรียนที่ โรงเรียนกรุงเทพคริสเตียนวิทยาลัย เป็นมาด้วยกันตั้งแต่สมัยประถมศึกษาปีที่ 1  ซีซันไฟฟ์ได้มีผลงานครั้งแรกกับ Einstein by Matching Group โดยมีแม็ก จาก Acappella 7 เป็นโปรดิวเซอร์  หลังจากนั้นมีเพลง พูดไม่คิด ซึ่งได้ Fuckling Hero มาร่วมงานด้วยโดยมี เหมือนเพชร อำมะระ หรือ โจ แพนเค้ก เป็นโปรดิวเซอร์ให้ ปัจจุบัน Season Five ได้สังกัดค่าย มีเรคคอร์ดส ในเครือ มิวซิกมูฟโดยก่อนหน้านั้น (ค่าย วีเรคคอร์ดส) ซึ่งมีเพิ่มศักดิ์ พิสิษฐ์สังฆกร หรือ โอ๊บ วงไทม์ เป็นโปรดิวเซอร์ โดยมีผลงานออกมาเช่น Event, แหลก, ราตรีร้อนรัก, กลืน, วู่วาม เป็นต้น
5U
เปรี้ยวใจ (นิโคล เทริโอ feat. 5U)
Seasons of Life
สังกัด: Einstein by Matching Group
Golden Era (พ.ศ. 2556)
สังกัด: สนามหลวงมิวสิก
ฮีโร่ขี้อาย หัวใจไฟเตอร์
ฮีโร่ขี้อาย หัวใจไฟเตอร์ (SHY) เป็นซีรีส์มังงะแนวซูเปอร์ฮีโรญี่ปุ่น แต่งเรื่องและวาดภาพโดยบูกิมิ มิกิ ตีพิมพ์เป็นนิตยสารโชเน็งแชมเปียนรายสัปดาห์ นิตยสารมังงะแนวโชเน็งของสำนักพิมพ์อากิตะโชเต็งตั้งแต่เดือนสิงหาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 17 เมื่อเดือนมกราคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ มีการประกาศสร้างเป็นซีรีสือนิเมะโทรทัศน์โดยสตูดิโอเอตบิต
เรื่องราวเกี่ยวกับโมมิจิยามะ เทรุ ผู้มีฐานะเป็นฮีโร่ของประเทศญี่ปุ่นชื่อชายย์ ต่อสู้ร่วมกับฮีโรจากประเทศต่าง ๆ ทั่วโลกเพื่อขจัดเหล่าร้ายและรักษาสันติภาพของโลก ในขณะเดียวกันชายย์ก็พยายามจะควบคุมความขี้อายขั้นรุนแรงของตนเอง พร้อมกับรับมือความกลัวและความไม่แน่นอนที่มาพร้อมกับการเป็นฮีโร่ เธอร่วมมือกับเหล่าเพื่อนร่วมงานที่เป็นฮีโร่ ได้แก่ สตาร์ดัสท์ เซ็นจูรี่ เลดี้แบล็ก หมิงหลง และสปิริตส์ผู้เป็นทั้งครูฝีกและเพื่อนสนิท
กิโรโระ
สิบตรีกิโรโระ เป็นตัวละครในหนังสือการ์ตูนและภาพยนตร์การ์ตูนเรื่อง เคโรโระ ขบวนการอ๊บอ๊บป่วนโลกพากย์ภาษาไทยโดยสุภาพ ไชยวิสุทธิกุลหรือ น้าติ่ง พันธมิตร
ข้อมูลตัวละคร
กิโรโระเป็นลูกน้องของสิบโทเคโรโระคนหนึ่งระดับสิบตรีมาจากหมู่ดาวแกรมม่าดาวเคราะห์ลำดับที่ 58 ดาวเคโรนแห่งกาแลคซี่กามะ มีร่างกายสีแดงอ่อนมีสัญลักษณ์เป็นรูปหัวกะโหลกสีเหลืองอยู่ที่หน้าผาก ที่ท้องของกิโรโระไม่มีสัญลักษณ์แต่กิโรโระจะสวมเข็มขัดที่มีรูปของนัทสึมิเอาไว้ และกิโรโระชอบขัดปืนอยู่เป็นประจำหมวกสีแดงเลือดหมู กิโรโระเกิดวันที่ 9 ธันวาคม พ.ศ. 2525 ส่วนสูง 75 ซม. น้ำหนัก 5 กิโลกรัม กิโรโระถนัดในการใช้ปืนมากไม่ว่าจะเป็นปืนกลรู้ไปหมดซะทุกเรื่องที่เกี่ยวกับปืนและกิโรโระได้รับฉายาว่าอสูรสงครามและกิโรโระถึงจะมีหน้าตาที่โหดมากแต่ภายในอ่อนไหวง่าย กลัวผีที่สุด และเกลียดปลิงทะเลที่สุด กิโรโระมีฉายาว่า ตุ๊กตาล้มลุกสีแดง เคยโดนเป็นหนูทดลองให้กับคูรุรุ เสียงของสิบตรีกิโรโระคือ กีโระกีโระกีโระกีโระกีโระ
ความสัมพันธ์กับฮินาตะ นัทสึมิ
สิบตรีกิโรโระมีความสัมพันธ์กับฮินาตะนัทสึมิคือกิโรโระได้สู้กับนัทสึมิแล้วแพ้จึงหลงรักนัทสึมิมากแต่ไม่กล้าบอก แต่นัทสึมิเองก็ไม่รู้ว่ากิโรโระแอบชอบตนเองอยู่ แต่บางทีนัทสึมิก็จะใจอ่อนกับกิโรโระเพราะเป็นคนเดียวในทีมเคโรโระที่ไว้วางใจได้ที่สุดบางทีเวลานัทสึมิไม่สบายใจอะไรกิโรโระก็คอยให้กำลังใจอยู่เสมอจึงทำให้นัทสึมิเริ่มสนิทกับกิโรโระมากไปอีก พอเวลาที่นัทสึมิอยู่กับซาบุโร่และโคยูกิกิโรโระจึงหึงมากๆ แต่ก็ไม่ได้ไปขัดจังหวะอะไรแต่บางทีเคโรโระสั่งการกิโรโระก็ไม่เห็นด้วยก็เพราะเห็นแก่นัทสึมินี่แหละที่ทำให้กิโรโระเป็นคนที่สนิทกับนัทสึมิที่สุดและคอยดูแลนัทสึมิอยู่ข้างแบบไม่ได้บอกเพราะกลัวว่านัทสึมิจะว่าเขาว่าจู้จี้จังเขาจึงไม่ให้นัทสึมิเห็นแต่บางทีกิโรโระก็ช่วยให้นัทสึมิปลอดภัยตอนที่นัทสึมิกำลังป่วยหนักแล้วกิโรโระยอมเจ็บตัวหายามาให้ด้วยเหตุนี้จึงทำให้นัทสึมิไว้วางใจกิโรโระแล้ว
ความสัมพันธ์กับเคโรโระ
สิบตรีกิโรโระมีความสัมพันธุ์กับเคโรโระคือกิโรโระเป็นเพื่อนตั้งแต่สมัยเด็กของเคโรโระและเซโรโระ (โดโรโระ) ตอนที่เคโรโระสั่งการกิโรโระก็ต้องทำตามเพื่อแผนยึดครองโลกจะไปได้ด้วยดีแต่บางครั้งไม่เห็นด้วยจึงขอปฏิเสธไปถึงแม้ว่าจะเป็นหัวหน้า แต่กิโรโระไม่พอใจกับแผนการของเคโรโระที่ชอบทำอะไรไร้สาระจึงไม่ยอมทำตามคำสั่งของเคโรโระหลายครั้งเพราะนิสัยของกิโรโระกับเคโรโระต่างกันคนละขั้วเลยทีเดียวนิสัยของเคโรโระจะขี้เกียจพลัดไปคราวหน้าแต่นิสัยของกิโรโระคือจริงจังกับงานมากทำอะไรก็จริงจังไปซะหมดจึงทำให้ไม่ค่อยเข้ากับเคโรโระแต่บางทีกิโรโระก็ช่วยเคโรโระอยู่เหมือนกันเพราะด้วยคำสั่งให้มายึดโลกมนุษย์
ความสัมพันธ์กับเพื่อน ๆ
กิโรโระไม่ค่อยมีความสัมพันธุ์กับเพื่อนซักเท่าไหร่เพราะมุ่งแต่การยึดครองโลกแต่บางทีก็มีใจอ่อนโยนกับฟูยูกิและฮินาตะอากิเพราะอากิที่ทำให้เขาได้มาอยู่ร่วมกับพวกเคโรโระเขาจึงรู้สึกว่าใจครึ่งหนึ่งก็อยากจะทำลายโลกอีกครึ่งหนึ่งอยากจะอยู่แบบสงบสุขทำให้เขาคิดมากกับงานต่างจากเคโรโระมากเวลามีงานฉลองพวกครอบครัวฮินาตะจะไปชวนกิโรโระเป็นคนแรกแต่กิโรโระก็เกรงใจอยู่เหมือนกันด้วยเหตุนี้จึงทำให้กิโรโระเข้าพวกได้ดีกับครอบครัวฮินาตะในปัจจุบันกิโรโระอาศัยอยู่ในเต็นท์ที่สวนหลังบ้านฮินาตะเพราะเกรงใจไม่อยากเข้าไปรบกวนและเขาเคยช่วยแมวตัวหนึ่งไว้ (หลังจากนั้นแมวตัวนั้นก็หลงรักกิโรโระ) และเอาเข้ามาในเต็นท์เป็นเพื่อนกับกิโรโระเพราะอย่างนี้เขาจึงไม่รู้สึกเหงาแล้ว เคยแอบชอบพุรุรุจังในตอนเด็กด้วย
อ้างอิง
Sgt. Frog
แคว้นปัญจาบ
ปัญจาบ (Punjab; อูรดูและปัญจาบ: پنجاب, "แม่น้ำห้าสาย") เป็นแคว้นหนึ่งในสี่แคว้นของประเทศปากีสถาน มีพื้นที่มากที่สุดเป็นอันดับที่ 2 รองจากแคว้นบาโลชิสถาน และมีจำนวนประชากรมากที่สุดของประเทศ โดยมีประชากรประมาณ 101,391,000 คน ณ ปี พ.ศ. 2558 แคว้นนี้มีอาณาเขตติดต่อกับแคว้นสินธ์ แคว้นบาโลชิสถาน และแคว้นแคบาร์ปัคตูนควา รวมทั้งดินแดนนครหลวงอิสลามาบาดและดินแดนอาซาดจัมมูโอกัชมีร์ ทั้งยังมีอาณาเขตติดต่อกับรัฐปัญจาบ รัฐราชสถาน และรัฐชัมมูและกัศมีร์ของประเทศอินเดีย เมืองหลวงของแคว้นคือลาฮอร์ ซึ่งเป็นศูนย์กลางทางวัฒนธรรมแห่งหนึ่งของปากีสถาน อุตสาหกรรมภาพยนตร์และแฟชั่นส่วนมากของประเทศมีฐานการผลิตอยู่ที่เมืองนี้
อีลิทวัน
อีลิทวัน (Elite One) เป็นลีกฟุตบอลสูงสุดของประเทศแคเมอรูน ก่อตั้งในปี ค.ศ. 1961
สรุปเหรียญโอลิมปิกเยาวชนฤดูร้อน 2010
สรุปเหรียญโอลิมปิกเยาวชนฤดูร้อน 2010 เป็นรายชื่อประเทศที่ได้รับเหรียญรางวัลจากการแข่งขันกีฬาโอลิมปิกเยาวชนฤดูร้อน 2010 ณ ประเทศสิงคโปร์
วัดนางพญา (จังหวัดสุโขทัย)
วัดนางพญา เป็นโบราณสถานที่อยู่ในอุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย อยู่ติดกำแพงเมืองด้านตะวันออก ในแนวเดียวกันกับวัดสวนแก้วอุทยานใหญ่ วัดเจดีย์เจ็ดแถว เป็นวัดที่มีลวดลายปูนปั้นงดงามมาก ปรากฏอยู่บนผนังวิหารด้านตะวันตกเฉียงเหนือภายในวิหาร
ประวัติของวัดนางพญา
ประวัติของวัดแห่งนี้บอกไว้ว่า “นายเทียน ชาวบ้านในท้องถิ่นได้กราบทูลรัชกาลที่ 6 โดยอ้างเรื่องราวที่อ่านมาจากตำนานฉบับหนึ่งที่ไฟไหม้ไปแล้วว่า วัดนี้สร้างโดย นางพสุจเทวี ธิดาพระเจ้ากรุงจีน ซึ่งเป็นมเหสีของพระร่วง อย่างไรก็ตามไม่มีหลักฐานทางโบราณคดีสนับสนุนคำพูดดังกล่าว...”
สถาปัตยกรรม
วัดนางพญา มีบริเวณกว้างขวางพอสมควร ภายในวัดมีเจดีย์ทรงลังกาประกอบซุ้มเรือนธาตุเป็นประธาน ก่อด้วยศิลาแลงสูงใหญ่ และมีสภาพสมบูรณ์รอบฐานเจดีย์ มีเสาโคมไฟโดยตลอด มีบันไดขึ้นไปบนเจดีย์ และมีวิหารซึ่งขนาดเจ็ดห้อง ซึ่งเป็นผังที่นิยมสร้างกันในแบบสุโขทัยและสถาปัตยกรรมเมืองเหนือ ภายในวิหารตามเสาทุกด้านมีเทพพนมและลวดลายต่างๆ ทำด้วยสังคโลกไม่เคลือบ
จุดเด่นของวัดนี้คือมีผนังเหลืออยู่ด้านหนึ่งโดยมีลวดลายปูนปั้น (Stucco Decoration) ที่สวยงามอยู่ แต่ปัจจุบันหลุดลอกออกไปพอสมควรแล้ว ทั้งนี้มีการสร้างหลังคาสังกะสีคลุมผนังไว้อีกทีเพื่อการอนุรักษ์ ผนังดังกล่าวเป็นผนังที่ไม่มีหน้าต่าง แต่มีช่องอากาศตามแบบสุโขทัยและอยุธยาตอนต้น
ประติมากรรมปูนปั้นวัดนางพญา
ลวดลายปูนปั้นบนผนังวิหารวัดนางพญานี้ถือว่าเป็นประติมากรรมสุโขทัยยุคที่ 3 จากทั้งสิ้น 4 ยุค ซึ่งรูปแบบการปั้นในสมัยสุโขทัยยุคที่ 3 นี้เป็นการปั้นที่พัฒนาไปจากศิลปะสุโขทัยแบบบริสุทธิ์ มีความประณีต ประติมากรรมปูนปั้นประดับพุทธสถานเป็นภาพแบบอุดมคติ เพิ่งพัฒนารูปแบบตนเองให้หลุดพ้นไปจากธรรมชาติ โดยศิลปร่วมสมัยในประติมากรรมสุโขทัยยุคที่ 3  นี้ได้แก่ ภาพลวดลายสลักบนไม้ปลู  ประดับเพดานวัดพระศรีรัตนมหาธาตุ เชลียง สุโขทัยเป็นต้น
ปลาหมอหอย
thumb|[[Lamprologus ocellatus กับเปลือกหอยว่างเปล่า จัดเป็นปลาหมอหอยชนิดที่ได้รับความนิยมที่สุด]] ปลาหมอหอย (Shell dweller, Shelldweller, Shell-breeding, Ostracophil) เป็นชื่อสามัญเรียกปลาน้ำจืดในวงศ์ปลาหมอสี (Cichlidae) กลุ่มหนึ่ง ที่มีพฤติกรรมการอาศัยตลอดจนผสมพันธุ์และวางไข่ไว้ในเปลือกหอย
ปลาหมอหอย โดยมากเป็นปลาหมอสีขนาดเล็ก ขนาดโดยเฉลี่ยประมาณ 2 นิ้ว (พบใหญ่ที่สุด 6 นิ้ว) จะพบอาศัยอยู่ในทะเลสาบแทนกันยีกาและทะเลสาบมาลาวี ในทวีปแอฟริกา จะอาศัยและผสมพันธุ์วางไข่และเลี้ยงดูลูกปลาในเปลือกหอยที่ว่างเปล่าเสมือนรัง โดยจะเป็นเปลือกหอยที่เป็นหอยเปลือกเดี่ยว ชนิด Neothauma tanganyicense และสกุล Lanistes ของปลาที่พบในทะเลสาบมาลาวี
ปลาหมอหอย มีอุปนิสัยซื่อสัตย์และจงรักภักดีกับคู่ของตัว มีพฤติกรรมหวงที่อยู่อาศัย  เมื่อมีอันตรายเข้ามาใกล้ปลาหมอหอยจะเข้าไปหลบชั้นในสุดของเปลือกหอย  และเมื่อปลาหมอหอยทั้งเพศผู้และเพศเมียพร้อมที่จะผสมพันธุ์  จะจับคู่กันและช่วยกันทำความสะอาดเปลือกหอยและรอบ ๆ บริเวณเปลือกหอย  เมื่อถึงเวลาวางไข่จะเข้าไปวางไข่อยู่ในเปลือกหอยและคอยเลี้ยงลูกอยู่ในเปลือกหอยจนลูกอายุได้ประมาณ  1  เดือนจึงออกจากเปลือกหอย  ในระหว่างที่เฝ้าไข่หรือเลี้ยงลูก ปลาหมอหอยจะคอยว่ายวนเวียนอยู่บริเวณหอยที่อาศัยอยู่  ไม่ให้ปลาตัวอื่นมาใกล้  ถ้าปลาตัวไหนว่ายมาใกล้ ๆ จะทำการขับไล่ไปทันที  พฤติกรรมดังกล่าวจึงเสมือนกับว่าหวงเปลือกหอยของตัวเองมาก
สามารถเลี้ยงและเพาะขยายพันธุ์ได้ในตู้กระจก โดยวิธีการเลี้ยงทำไปโดยง่าย โดยพื้นตู้ควรปูด้วยทรายละเอียดและโปรยเปลือกหอยประเภทหอยเปลือกเดี่ยวลงไปให้ทั่ว เช่น หอยเชอรี่, หอยโข่ง หรือหอยหวาน เพราะเมื่อถึงเวลาผสมพันธุ์ ปลาทั้งตัวผู้และตัวเมียจะทำการคัดเลือกเปลือกหอย และทำความสะอาดรอบ ๆ บริเวณที่วางเปลือก และจะขุดดึงเปลือกหอยให้ฝังลึกลงไปในพื้นทรายให้เห็นโผล่มาเฉพาะบริเวณรูเปลือกเท่านั้น ส่วนเปลือกหอยอันอื่นที่ไม่ได้ใช้ จะอมทรายมาเทกลบเพื่อไม่ให้ปลาตัวอื่นมาใช้ได้ เมื่อรังถูกสร้างเสร็จแล้ว ปลาทั้งคู่จะอาศัยหากิน ตลอดจนว่ายเข้าออกบริเวณาปากเปลือกหอยของตนเท่านั้น จนกระทั่งมีลูกปลาตัวเล็ก ๆ ลูกปลาก็จะว่ายอยู่บริเวณปากเปลือกหอยที่เป็นรังของตน พร้อมด้วยปลาพ่อแม่เป็นผู้ดูแล และจะผลุบหลบเข้าไปในเปลือกหอยเมื่อเห็นว่ามีภัยอันตรายเข้ามาคุกคาม
เดย์โทนาอินเตอร์เนชันแนลสปีดเวย์
เดย์โทนาอินเตอร์เนชั่นแนลสปีดเวย์ (Daytona International Speedway) ตั้งอยู่ที่ เดย์โทนาบีช รัฐฟลอริดา สหรัฐอเมริกา เป็นสนามแข่งขันรูปสามเหลี่ยม ที่ใช้จัดการแข่งขัน เดย์โทนา 500 มาตั้งแต่ปี พ.ศ. 2502 (ค.ศ. 1959)
ปัจจุบันเป็นสนามแข่งขันรถ NASCAR ที่มีชื่อเสียงที่สุดแห่งหนึ่งของสหรัฐอเมริกา
โรงเรียนปิยะมหาราชาลัย
โรงเรียนปิยะมหาราชาลัย (Piyamaharachalai School) เป็นโรงเรียนมัธยมศึกษา ซึ่งเป็นโรงเรียนประจำจังหวัดนครพนม
ประวัติ
โรงเรียนปิยะมหาราชาลัย ตั้งขึ้นเมื่อปี พ.ศ. 2452 ที่โรงเรียนสุนทรวิจิตร เดิมใช้ชื่อว่า โรงเรียน "บำรุงสตรี" ต่อมาพระยาตรังคภูมาภิบาล สมุหเทศาภิบาล มณฑลอุดร ให้ความเห็นชอบให้ใช้สถานที่ตรงศาลากลางหลังเดิมเป็นที่ตั้งของโรงเรียน พระยาอดุลยเดช เป็นผู้มอบให้เป็นโรงเรียนประจำจังหวัด
ในปลายสมัยรัชกาลที่ 5 ได้เปลี่ยนชื่อมาเป็นโรงเรียน "นครพนมปิยะมหาราชาลัย" เพื่อเป็นบรมราชานุสรณ์ ในพระบาทสมเด็จพระจุลจอมเกล้าเจ้าอยู่หัวตรงกับที่พระยาสุนทรเทพกิจจารึก เป็นผู้ว่าราชการจังหวัด อาคารเรียนเดิมหลังคามุงด้วยหญ้า มีชั้นเรียนสูงสุดถึงชั้นเรียนมัธยมปี 4 นายทอง อนงค์ไชยเป็นครูใหญ่คนแรก
แผนการเรียน
ชั้นมัธยมศึกษาตอนปลาย
ยุงก้นปล่อง
Anopheles หรือยุงก้นปล่อง เป็นสกุลของยุงที่มีบทบาทเป็นพาหะของโรคมาลาเรีย, โรคเท้าช้าง และอีกหลายโรค
โยฮันน์ วิลเฮล์ม เมเกน นักกีฏวิทยาชาวเยอรมัน พรรณนาและตั้งชื่อสกุลครั้งแรกในปี ค.ศ. 1818 โดยมาจากภาษากรีกโบราณ ἀνωφελής (anōphelḗs) แปลว่า 'ไร้ประโยชน์'
ทั่วโลกมีสกุลยุงก้นปล่องมากกว่า 460 สปีชีส์ โดยมากกว่า 100 สปีชีส์ที่เป็นพาหะแพร่ระบาด ของโปรโตซัวปรสิตสกุล พลาสโมเดียม สาเหตุของโรคมาลาเรียในมนุษย์ แต่มีเพียง 30–40 ชนิดที่เป็นพาหะหลักที่พบได้บ่อยที่สุด
ในประเทศไทย มีรายงานพบยุงก้นปล่อง 72 สปีชีส์ เป็นพาหะหลัก 3 สปีชีส์ ได้แก่ Anopheles minimus, Anopheles dirus และ Anopheles maculatus ขณะที่ Anopheles gambiae เป็นสปีชีส์ที่รู้จักกันดีที่สุดของโลก ในฐานะพาหะของพลาสโมเดียมสปีชีส์ที่อันตรายที่สุด Plasmodium falciparum ที่แพร่ระบาดในทวีปแอฟริกา ยุงก้นปล่องบางสปีชีส์ เป็นพาหะแพร่ระบาดปรสิต Wuchereria bancrofti และ Brugia malayi สาเหตุของโรคเท้าช้าง (filariasis)
แม้ยุงในสกุลอื่น (Aedes, Culex, Culiseta, Haemagogus และ Ochlerotatus) เป็นพาหะของโรคร่วมกัน แต่ไม่มีสกุลใดเป็นพาหะของมาลาเรีย
เรือกลไฟวิลลี่
เรือกลไฟวิลลี่ (Steamboat Willie) เป็นภาพยนตร์การ์ตูนสั้น ออกฉายเมื่อวันที่ 18 พฤศจิกายน ค.ศ. 1928 ผลิตในรูปแบบขาวดำโดยเดอะวอลต์ดิสนีย์สตูดิโอส์ ในเครือเดอะวอลต์ดิสนีย์ เรือกลไฟวิลลี่ได้รับการพิจารณาว่าเป็นการเปิดตัวมิกกี้ เมาส์ เช่นเดียวกันแฟนสาว มินนี่ เมาส์ แม้ตัวละครทั้งสองจะปรากฏขึ้นหลายเดือนก่อนหน้านั้นแล้วในการทดลองฉายภาพยนตร์ 2 เรื่องก่อนหน้า แต่เรือกลไฟวิลลี่ถือเป็นภาพยนตร์มิกกี้ลำดับแรกที่เผยแพร่สู่สาธารณะ
ดิสนี่ย์ได้ใช้ระบบ ซินิโฟน (Cinephone) ที่ถูกพัฒนาโดย แพท พาวเวอร์ส โดยการลอกเลียนแบบมาจากระบบโฟโนฟิลม์ (Phonofilm) ของ Lee De Forest นักประดิษฐ์ชื่อดังของสหรัฐอเมริกา โดย "เรือกลไฟวิลลี่" ออกฉายครั้งแรกที่โรงภาพยนตร์มอสส์โคโลนี่เธียเตอร์ นครนิวยอร์ก โดยฉายเป็นภาพยนตร์สั้นให้ผู้ชมได้ชมก่อนการชมภาพยนตร์เรื่อง Gang War อย่างไรก็ตามปรากฏว่าเรือกลไฟวิลลี่ได้รับความนิยมเป็นอย่างมาก ขณะที่ภาพยนตร์เรื่อง Gang War ไม่ได้รับความนิยมเท่าที่ควร โคลัมเบียพิคเจอร์สจึงได้ตัดสินใจจัดจำหน่าย "เรือกลไฟวิลลี่" ออกไปทั่วประเทศ
"เรือกลไฟวิลลี่" ได้รับเลือกให้อยู่อันดับที่ 13 ใน 50 ภาพยนตร์การ์ตูนที่ยิ่งใหญ่ที่สุดตลอดกาล โดยได้รับเลือกมาเป็นอันดับที่ 13 และได้จัดเก็บในหอสมุดคองเกรส เพื่อการอนุรักษ์ในยูไนเต็ดสเตทเนชันแนลฟิล์มรีจิสทรี โดยถือว่า "มีความสำคัญทางวัฒนธรรม ประวัติศาสตร์ หรือสุนทรียะ"
พายุไต้ฝุ่นรามสูร (พ.ศ. 2545)
พายุไต้ฝุ่นรามสูร หรือที่ในประเทศฟิลิปปินส์เรียกว่า พายุไต้ฝุ่นโฟลรีตา (Florita) เป็นพายุหมุนเขตร้อนที่มีส่วนทำให้เกิดฝนตกหนัก และน้ำท่วมร้ายแรงในประเทศฟิลิปปินส์ พายุไต้ฝุ่นรามสูรเป็นพายุดีเปรสชันเขตร้อนลูกที่ 11, พายุโซนร้อนลูกที่ 5 และพายุไต้ฝุ่นลูกที่ 3 ในฤดูพายุไต้ฝุ่นแปซิฟิก พ.ศ. 2545 ก่อตัวขึ้นจากหย่อมความกดอากาศต่ำเมื่อวันที่ 28 มิถุนายน พ.ศ. 2545 ในช่วงเวลาเดียวกันกับพายุไต้ฝุ่นชาทาอานห่างไกลออกไปทางทิศตะวันตก พายุดีเปรสชันเขตร้อนได้ทวีกำลังแรงขึ้นอย่างรวดเร็วจนกลายเป็นพายุโซนร้อน และเคลื่อนตัวไปทางทิศตะวันตกเฉียงเหนือเพื่อมุ่งหน้าสู่ประเทศไต้หวัน พายุไต้ฝุ่นรามสูรมีกำลังแรงสูงสุดในวันที่ 2 กรกฎาคม ด้วยความเร็วลม 165 กิโลเมตรต่อชั่วโมง (105 ไมล์ต่อชั่วโมง) และความกดอากาศที่ 930 เฮกโตปาสกาล (มิลลิบาร์ 27.46 นิ้วของปรอท) ต่อมาในวันนั้น พายุไต้ฝุ่นรามสูรเริ่มเคลื่อนตัวหันไปทางทิศเหนือผ่านทางตะวันออกของประเทศไต้หวัน และประเทศจีน หลังจากนั้นพายุก็เริ่มอ่อนกำลังลงเป็นพายุโซนร้อน เนื่องจากร่องน้ำกำลังเคลื่อนตัวเข้าหากัน ซึ่งทำให้พายุเคลื่อนตัวไปทางตะวันออกเฉียงเหนือของมิยาโกจิมะ และทางตะวันตกของจังหวัดเชจู ฝนตกหนักจากพายุหมุนนอกเขตร้อนที่ส่งผลกระทบต่อประเทศเกาหลีเหนือ และดินแดนปรีมอร์เยในรัสเซียตะวันออกไกล
การวิเคราะห์โครงสร้างจลนพลศาสตร์เคมี และอุณหพลศาสตร์ของพายุไต้ฝุ่นรามสูรอยู่ทางทิศเหนือในมหาสมุทรแปซิฟิกตะวันตกเฉียงเหนือโดยใช้หน่วยเสียงไมโครเวฟขั้นสูง การดูดซึมข้อมูลรูปแบบสามมิติใช้ในการสังเกตโดยดาวเทียมของโนอา และผลการวิจัยพบว่าลักษณะโครงสร้างของพายุสามารถอธิบายได้อย่างสมเหตุสมผลมากขึ้นจากข้อมูลที่หลอมรวมเข้าด้วยกัน เช่น การไหลเวียนศูนย์กลางของพายุ และปริมาณน้ำฝนได้รับการพัฒนามากขึ้น เป็นต้น
ประเทศไต้หวัน
ก่อนที่พายุไต้ฝุ่นรามสูรจะกระทบประเทศไต้หวัน ชาวไทเปเริ่มเตรียมกระสอบทรายเพื่อป้องกันน้ำท่วม และประธานาธิบดีเฉิน ฉุยเปี่ยน สั่งให้กองทัพเตรียมพร้อมเพื่อช่วยเหลือประชาชนที่กําลังประสบปัญหาจากพายุ สำนักอุตุนิยมวิทยากลาง (CWB) ได้ออกคำเตือนเกี่ยวกับพายุหมุนเขตร้อนทางทะเลในวันที่ 2 กรกฎาคม และกระตุ้นให้เจ้าหน้าที่ยกเลิกบริการเรือข้ามฟาก และจำกัดกิจกรรมทางน้ำในอุทยานแห่งชาติเขิ่นติง
ประเทศฟิลิปปินส์
ขณะที่พายุไต้ฝุ่นรามสูรเคลื่อนตัวผ่านประเทศฟิลิปปินส์ลมมรสุมเริ่มมีกำลังแรงมากขึ้นจึงทำให้เกิดฝนตกหนัก และน้ำท่วมขัง มีรายงานดินถล่มหลายครั้ง และประชาชนมากกว่า 3,000 คน ได้อพยพออกจากบ้านเรือน พายุได้คร่าชีวิตผู้คนไป 85 ราย มีผู้ได้รับบาดเจ็บ 45 ราย และความเสียหายโดยรวม 522 ล้านเปโซฟิลิปปินส์ (10.3 ล้านดอลลาร์สหรัฐ)
ประเทศไต้หวัน
หลังจากที่เกิดภัยแล้งมาอย่างยาวนาน ซึ่งส่งผลกระทบให้มีการจำกัดการใช้น้ำประปาเป็นเวลา 2 เดือน พายุไต้ฝุ่นรามสูรได้ลดปริมาณน้ำฝนลงทั่วประเทศไต้หวัน ปริมาณน้ำฝนในเทศมณฑลเหมียวลี่มีประมาณ 681 มิลลิเมตร (26.8 นิ้ว) ซึ่งมีมากที่สุดในทั่วประเทศ ฝนตกหนักทำให้เกิดดินถล่มใน 2 หมู่บ้าน แม้ว่าความเสียหายจะมีเพียงเล็กน้อย น้ำประปาถูกงดการใช้งานชั่วคราวทั่วประเทศยกเว้นไทเป และระดับน้ำในเขื่อนเฟยซุย และเขื่อนสือเหมิน ถึงระดับที่จะใกล้เต็มความจุแล้ว
ประเทศจีน
หญิงวัยผู้สูงอายุ 1 ราย เสียชีวิตจากถูกลมกระโชกแรงพัดถล่มกำแพงในจงหมิงทางตอนเหนือของเซี่ยงไฮ้ และพื้นที่เกษตรกรรมประมาณ 333 เฮกตาร์ ได้รับความเสียหายจากลมแรง นอกจากนี้ ต้นไม้ตามถนนในหนานฮุยโค่นล้มไปประมาณ 165 ต้น และเสาไฟฟ้าโค่นล้มกว่า 50 ต้น จึงทำให้ไฟฟ้าดับในมณฑลเจ้อเจียง หรือตามแนวชายฝั่งทางตอนใต้ของเซี่ยงไฮ้ และเกิดน้ำท่วมทำให้ผู้คนกว่า 2,700 คน ต้องอพยพออกจากบ้านเรือนไป ความเสียหายทางการเกษตร และการเพาะเลี้ยงสัตว์น้ำในมณฑลเจ้อเจียงประมาณ 611 ล้านหยวนจีน (85 ล้านดอลลาร์สหรัฐ) อย่างไรก็ตาม ความเสียหายจะมีน้อยกว่าที่คาดการณ์ไว้ เนื่องจากพายุไต้ฝุ่นรามสูรอยู่นอกชายฝั่ง การสูญเสียทางเศรษฐกิจโดยตรงอยู่ที่ประมาณ 700 ล้านหยวนจีน (97 ล้านดอลลาร์สหรัฐ) นอกจากนี้ ยังมีรายงานว่าผู้ที่อยู่อาศัยได้สูญหายไป 2 ราย
ประเทศญี่ปุ่น
พายุไต้ฝุ่นรามสูรได้พัดถล่มมิยาโกจิมะทางตะวันตกใกล้จังหวัดโอกินาวะ โดยมีความเร็วลมสูงสุด 170 กิโลเมตรต่อชั่วโมง (105 ไมล์ต่อชั่วโมง) ในกำแพงตาพายุมีลมแรงอยู่ที่ 95 กิโลเมตรต่อชั่วโมง (60 ไมล์ต่อชั่วโมง) และมีรายงานความเร็วลมในบริเวณเกาะใกล้กับจังหวัดโอกินาวะอยู่ที่ 90 กิโลเมตรต่อชั่วโมง (55 ไมล์ต่อชั่วโมง) พายุได้คร่าชีวิตลูกเรือของกองทัพเรือสหรัฐไป 2 ราย จากคลื่นลมแรง และมีผู้ได้รับบาดเจ็บ 2 ราย ในประเทศญี่ปุ่น บ้านเรือนประมาณ 10,000 หลัง ได้ประสบปัญหาไฟฟ้าดับในจังหวัดโอกินาวะ และมีรายงานการเกิดดินถล่มอย่างน้อย 1 ฉบับ สถานีอุตุนิยมวิทยาในจังหวัดมิยาซากิรายงานปริมาณน้ำฝนสูงสุดที่เกี่ยวข้องกับพายุไต้ฝุ่นรามสูรรวมเป็น 290 มิลลิเมตร (11 นิ้ว) พืชผลทางการเกษตรได้รับความเสียหายในประเทศญี่ปุ่นโดยรวม 896 ล้านเยน (4.4 ล้านดอลลาร์สหรัฐ) การคุกคามของพายุทำให้เจ้าหน้าที่สายการบินได้ทำการยกเลิกเที่ยวบิน 61 เที่ยวบิน และรถโดยสารในนาฮะถูกระงับการใช้บริการชั่วคราว
ประเทศเกาหลีใต้
พายุไต้ฝุ่นรามสูรเคลื่อนตัวผ่านเป็นระยะทางสั้น ๆ ทางตะวันตกของจังหวัดเชจู ซึ่งเป็นเกาะนอกชายฝั่งประเทศเกาหลีใต้ ก่อนที่พายุกำลังจะมาเจ้าหน้าที่สายการบินได้ทำการยกเลิกเที่ยวบิน 167 เที่ยวบิน และเจ้าหน้าที่จำกัดการเข้าถึงอุทยานแห่งชาติฮัลลาซาน และสวนสาธารณะทั้งหมด ปริมาณน้ำฝนจากพายุลดลงมากกว่า 300 มิลลิเมตร (12 นิ้ว) เรือได้รับความเสียหาย 7 ลำ และถนนหลายสายถูกน้ำท่วม พายุไต้ฝุ่นรามสูรได้คร่าชีวิตผู้คนไป 3 ราย รวมทั้งเด็กชาย 1 ราย ที่ถูกคลื่นสูงซัดออกจากนอกชายฝั่ง และเกิดความเสียหายในประเทศเกาหลีใต้โดยรวม 13.6 พันล้านวอน (9.5 ล้านดอลลาร์สหรัฐ) ทรัพย์สินทางการเกษตรที่ได้รับความเสียหาย เช่น ต้นข้าว และข้าวโพดเลี้ยงสัตว์ เป็นต้น และฝนตกลงมาสู่ประเทศเพื่อนบ้านอย่างประเทศเกาหลีเหนืออีกด้วย
ประเทศรัสเซีย
รัสเซียตะวันออกไกลได้รับปริมาณน้ำฝนเฉลี่ยรายเดือนในเวลาเพียง 2 วัน จากพายุหมุนนอกเขตร้อน และในส่วนของดินแดนปรีมอร์เยเกิดน้ำท่วมตามถนน และแม่น้ำ
อัลพ์ชตัท
อัลพ์ชตัท (Albstadt) เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่กึ่งกลางระหว่างเมืองชตุทท์การ์ทกับทะเลสาบโบเดิน สถานที่ท่องเที่ยวสำคัญใกล้กับเมืองนี้ได้แก่ปราสาทโฮเอินท์ซ็อลเลิร์น
พ.ศ. 2032
พุทธศักราช 2032 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2032
จักรินทร์ จูประเสริฐ
จักรินทร์ จูประเสริฐ (ชื่อเดิม : ทรงพล จูประเสริฐ) หรือรู้จักกันในนาม ต้น ซิลลี่ฟูลส์ เกิดเมื่อวันที่ 26 สิงหาคม พ.ศ. 2517  เป็นนักดนตรี มือกีตาร์วง ซิลลี่ ฟูลส์ และโปรดิวเซอร์เพลง ซึ่งการทำงานเบิ้องหลังในด้านโปรดิวเซอร์ให้กับวงที่มีชื่อเสียงในประเทศไทยอีกมากมาย
ประวัติ
จักรินทร์ (ชื่อเดิม ทรงพล) จบการศึกษาระดับชั้นมัธยมศึกษาตอนปลายจาก โรงเรียนสตรีวิทยา 2 หลังจากนั้นเรียนต่อทางด้านซาวด์ เอ็นจิเนียร์ ที่โรงเรียนดนตรีบัตเตอร์ฟลาย
จักรินทร์เริ่มชื่นชอบดนตรีในระดับชั้นมัธยมต้น โดยเขาเริ่มเล่นจากอิเล็กโทนและคีย์บอร์ด จากนั้นได้หันมาเล่นกีตาร์ในระดับชั้นมัธยมปลาย โดยเกิดจากความชื่นชอบศิลปินอย่างวงดนตรีอย่าง คาราบาว และอัสนี-วสันต์
หลังศึกษาจบในระดับชั้นมัธยมปลาย จักรินทร์ ได้ไปร่วมกับ กอบภพ ใบแย้ม ฟอร์มวงดนตรีขึ้นมาในชื่อวง Silly Foolish โดยเป็นวงเล่นในผับ โดยเล่นเพลงในแนวสปีดเมทัล ของวงแพนเทอรา,สเลเยอร์,เมทัลลิกา และวงเซพูลทูร่าที่ร้าน Metal Zone ซึ่งทรงพล รับหน้าที่มือกีตาร์ และ กอบภพ เป็นมือกลอง
ลักษณะเด่น
ต้นเป็นมือกีต้าร์ที่ได้รับการยอมรับจากมือกีต้าร์รุ่นใหญ่ชั้นนำของเมืองไทย ในเรื่องของการดีไซน์ท่อนริฟ (Riff) กีต้าร์ที่มีความแปลกใหม่ สะใจ หรือจะหวานหยดก็ทำได้ ลูกเล่นและเสียงกีต้าร์ของต้นเป็นเอกลักษณ์ที่สำคัญของซิลลี่ฟูล ด้วยความมีสำเนียงส่วนตัว ยากที่จะลอกเลียนแบบได้ และต้นก็เป็นกีต้าร์ฮีโร่ของมือกีต้าร์รุ่นใหม่ๆ อาจจะแกะลูกโซโล่ได้ แต่ไม่สามารถเลียนแบบสำเนียงของต้นได้ เป็นผู้นำในการเลือกใช้อุปกรณ์ต่างๆที่เกี่ยวกับกีต้าร์ เพื่อนำมาซึ่งซาวนด์อันเป็นเอกลักษณ์ และทำให้นักดนตรีต้องคอยติดตามอยู่เสมอ
ศิลปะอยุธยา
ศิลปะอยุธยา‎ เป็นศิลปะที่เริ่มตั้งแต่สมัยพระเจ้าอู่ทองสร้างกรุงศรีอยุธยาเมื่อ พ.ศ. 1893 จนเสียกรุงศรีอยุธยาครั้งที่สอง พ.ศ. 2310 นักประวัติศาสตร์ศิลปะมักแบ่งออกเป็น 4 ระยะ คือ ยุคที่หนึ่งนับตั้งแต่พระเจ้าอู่ทองสร้างกรุงศรีอยุธยาเมื่อ พ.ศ. 1893–1990 ยุคนี้นิยมศิลปะลพบุรี ยุคที่สองนับตั้งแต่สมัยสมเด็จพระบรมไตรโลกนาถ พ.ศ. 1991 ถึงสมัยสมเด็จพระเจ้าทรงธรรม พ.ศ. 2171 ยุคนี้กลับไปนิยมศิลปะสุโขทัยอันเนื่องจากสมเด็จพระบรมไตรโลกนาถเป็นกษัตริย์ที่มีเชื้อสายราชวงศ์สุโขทัย ยุคที่สามนับตั้งแต่สมัยสมเด็จพระเจ้าปราสาททอง พ.ศ. 2173 ถึงรัชกาลสมเด็จพระเจ้าท้ายสระ พ.ศ. 2251 โดยสมเด็จพระเจ้าปราสาททองทรงโปรดศิลปกรรมแบบเขมร ยุคที่สี่นับตั้งแต่สมัยสมเด็จพระเจ้าอยู่หัวบรมโกศ พ.ศ. 2275 ถึงเสียกรุงศรีอยุธยาครั้งที่สอง พ.ศ. 2310
สถาปัตยกรรม
สถาปัตยกรรมยุคที่หนึ่งนับตั้งแต่พระเจ้าอู่ทองสร้างกรุงศรีอยุธยานิยมสร้างปรางค์เป็นหลักประธานของวัด มีพระวิหารอยู่หน้าปรางค์ มีระเบียงคดล้อมรอบปรางค์ สถาปัตยกรรมยุคนี้ไม่มีหน้าต่าง แต่มีช่องลมแบบซี่ลูกกรงที่เรียกว่า เสามะหวด หรือบางแห่งทำแบบสันเหลี่ยมมีอกเลา
ยุคที่สองนิยมสร้างสถาปัตยกรรมแบบสุโขทัย โดยเฉพาะการสร้างเจดีย์ทรงกลม ที่เรียกว่า ทรงลังกา การสร้างอุโบสถ วิหาร มีความบึกบึน กว้างใหญ่ มีการยกฐานสูง นิยมมีพาไลด้านข้าง เช่น วัดหน้าพระเมรุ
ยุคที่สาม สมเด็จพระเจ้าปราสาททองทรงโปรดศิลปกรรมแบบเขมร ศิลปกรรมยุคนี้เริ่มมีหน้าต่างเปิดปิดได้ ในสมัยสมเด็จพระนารายณ์มหาราช ได้รับอิทธิพลสถาปัตยกรรมแบบยุโรป มีการก่อสร้างซุ้มประตูหน้าต่างโค้งแหลมแบบกอทิก เช่น วัดกุฎีดาว อาคารต่าง ๆ เริ่มนิยมทำเป็นเส้นโค้งที่ฐานและหลังคา คงเป็นลักษณะสืบเนื่องมาแต่ครั้งศิลปะสมัยสุโขทัย การมุงกระเบื้องใช้กระเบื้องชนิดหางตัดและกระเบื้องชนิดกาบ มีกระเบื้องเชิงชายประกอบ มีการใช้กระเบื้องเคลือบครั้งแรกในแผ่นดินสมเด็จพระเพทราชา ยุคนี้ยังมีเจดีย์ที่เป็นแบบฉบับเรียกว่า เจดีย์ย่อเหลี่ยมไม้สิบสอง
ยุคที่สี่เป็นยุคที่มีการซ่อมแซมมากกว่าสร้างขึ้นใหม่ สถาปัตยกรรมนิยมเส้นฐานและเส้นหลังคาอ่อนโค้งเป็นแนวขนาน
ประติมากรรม
ศิลปะอยุธยายุคต้นสืบต่อจากศิลปะอู่ทองตอนปลาย รูปประติมากรรมมีทั้งรูปเทพเจ้าและพระพุทธรูป ลักษณะส่วนใหญ่เข้มแข็ง บึกบึน มีลักษณะผสมทั้งลพบุรี อู่ทองและสุโขทัย พระพุทธรูปมีพระวรกายทั้งหนาและบาง มีลักษณะท่าทางขึงขัง บัวรองฐานทำเป็นฐานแอ่นโค้ง
พระพุทธรูปยุคกลางได้รับอิทธิพลจากศิลปะสุโขทัย มักทำวงพระพักตร์และพระรัศมีตามแบบสุโขทัย แต่มีไรพระศกเส้นเล็ก ๆ ทำสังฆาฏิขนาดใหญ่ ชายสังฆาฏิตัด ป็นเส้นตรง พระพุทธรูปทำจากปูนปั้น สลักหิน และหล่อด้วยโลหะ ส่วนมากนิยมทำพระพุทธรูปปางมารวิชัย และพระอิริยาบถแบบต่าง ๆ ตามแบบสุโขทัย
พระพุทธรูปยุคปลายมีการสร้างพระพุทธรูปทรงเครื่องแบบพระมหากษัตริย์ โดยมีอยู่ 2 แบบคือ พระพุทธรูปทรงเครื่องใหญ่ และพระพุทธรูปทรงเครื่องน้อย ศิลปะการสลักไม้และปั้นปูนประดับพุทธสถานของสมัยอยุธยายุคปลาย มีความงามสูงสุด ลวดลายทำเป็นลายกระหนก อ่อนพลิ้วซ้อนกัน ปลายกนกสะบัดปลาย บิดไปมาราวกับธรรมชาติของเถาไม้และใบไม้ที่อ่อนไหว ลวดลายต่าง ๆ เริ่มประดิษฐ์เป็นแบบแผนเฉพาะตัวของไทยมากขึ้น
จิตรกรรม
จิตรกรรมสะท้อนความเชื่อทางพุทธศาสนา วาดไว้บนฝาผนังอุโบสถ วิหาร และสมุดภาพ ใช้สีฝุ่นผสมกาว ระบายเรียบ และตัดเส้น ในระยะแรกใช้สีในวรรณะเอกรงค์ ต่อมาเมื่อมีการติดต่อกับต่างประเทศ ทำให้มีสีต่าง ๆ เพิ่มเข้ามา นิยมเขียนเรื่องอดีตพุทธ พุทธประวัติ ทศชาติชาดก เทพชุมนุมและภาพลวดลายต่าง ๆ มีการปิดทองที่ภาพสำคัญและทำลายดอกไม้ร่วงที่พื้นหลังภาพ ลักษณะโดยรวมของงานจิตรกรรมในสมัยอยุธยาตอนต้นคือ ยังคงใช้สีไม่มากนัก เทคนิคการเขียนสีลงบนรองพื้นสีขาว ระบายพื้นหลังตัวภาพด้วยสีแดง ตัวภาพมีการระบายสีขาว สีเนื้อและปิดทองคำเปลว ตัดเส้นด้วยสีดำหรือสีแดง
ในสมัยอยุธยาตอนกลาง มีการพัฒนาเทคนิควิธีการเขียนภาพจิตรกรรม เริ่มใช้สีที่มีความหลากหลายขึ้น การปิดทองคำเปลว และตัดเส้นด้วยสีแดง จิตรกรรมยุคหลังแตกต่างจากยุคแรกที่นิยมเขียนซุ้มเรือนแก้วมาเป็นภาพเล่าเรื่อง มีสีเพิ่มมากขึ้น
ภาษากรีนแลนด์
ภาษากะลาลลิซุต หรือ ภาษากรีนแลนด์ เป็นภาษาหนึ่งในจำนวนภาษาทางการ 2 ภาษาของกรีนแลนด์(อีกภาษาหนึ่งคือภาษาเดนมาร์ก)
ระบบเสียงสระ
ในภาษากะลาลลิซุตมีหน่วยเสียงสระเพียง 3 หน่วยเท่านั้น ได้แก่ /i/ /u/ และ /a/
ระบบเสียงพยัญชนะ
ในตารางแสดงสัทอักษรสากลและตัวอักษรที่ใช้แทนเสียงนั้น ๆ ในภาษาเขียน
ระะบบการเขียน
ภาษากะลาลลิซุตใช้อักษรละตินในภาษาเขียน ซึ่งแตกต่างจากภาษาอื่น ๆ ในตระกูลเดียวกันในประเทศแคนาดา ซึ่งจะมีระบบการเขียนเฉพาะของตนเอง ในอดีตภาษากะลาลลิซุตเคยมีอักขระพิเศษ ĸ ครา (มีลักษณะเหมือน k ที่ไม่มีหางชี้ขึ้นข้างบน เหมือนกับ к ในอักษรซีริลลิก) ซึ่งปัจจุบันได้เปลี่ยนไปใช้อักษร q แทนแล้ว
วัดราษฎร์บำรุง (อำเภอแวงน้อย)
วัดราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแวงน้อย อำเภอแวงน้อย จังหวัดขอนแก่น
วัดราษฎร์บำรุง หรือ วัดบ้านหนองแขม ตามประวัติวัดสร้างขึ้นเมื่อ พ.ศ. 2455 และ ได้รับพระราชทานวิสุงคามสีมาเมื่อ พ.ศ. 2457 จากหลักฐานใบประกาศพระราชทานวิสุงคามสีมาซึ่งทางวัดได้เก็บรักษาไว้ลงวันที่ 2 มิถุนายน รัตโกสินทร์ศก 133 พระพุทธศาสนากาล 2457 ส่วนสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2446 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2541
วัดราษฎร์บำรุงมีสิ่งสำคัญที่ขึ้นทะเบียนโบราณสถาน 1 รายการ คือ สิม (อุโบสถ) สร้างโดยพระอธิการภู อินฺทโชโตและชาวบ้านหนองแขม เป็นสิมทึบหันหน้าทางทิศตะวันออก ก่ออิฐถือปูน ฉาบปูน ขนาด 3 ห้อง มีความกว้าง 5.5 เมตร ยาว 7.5 เมตร อิทธิพลศิลปแบบช่างญวณ มีประตูทางเข้าด้านหน้าเพียงด้านเดียว ผนังก่อทึบ หลังคาโครงสร้างไม้ทรงจั่วมุงสังกะสี มีการต่อหลังคาปีกนกมีเสาและคันทวยไม้เกลี้ยง ๆ ไม่สลักลวดลายรองรับโดยรอบ ปัจจุบันอยู่ในสภาพชำรุด บริเวณลานด้านหน้าบันไดทางขึ้นมีใบเสมาปักซ้อนกันจำนวน 2 ใบ ผนังอาคารด้านนอกประดับลายปูนปั้นนูนต่ำประดับกระจกแต่กระจกส่วนมากหลุดเกือบหมดแล้ว
Ortholinea
Ortholinea เป็นสกุลของไนดาเรียที่อยู่ในวงศ์ Ortholineidae.
สปีชีส์ของสกุลนี้พบในยุโรปและอเมริกาเหนือ
สปีชีส์ในสกุล ได้แก่:
อุบัติรักเกาะสวรรค์
อุบัติรักเกาะสวรรค์ เป็นละครโทรทัศน์ไทยแนวแฟนตาซีแอ็กชั่น บทประพันธ์โดย เบญจมาศ ดาลหิรัญรัตน์ บทโทรทัศน์โดย ภูมิแผ่นดิน
พ.ศ. 2554 ออกอากาศทางช่อง 7HD นำแสดงโดย พาทิศ พิสิฐกุล, กาญจน์เกล้า ด้วยเศียรเกล้า, สุรศักดิ์ โชติทินวัฒน์, แพร เอมเมอรี่ ผลิตโดย บริษัท บางกอก ออดิโอ วิชั่น ออกอากาศทุกวันจันทร์ - อาทิตย์ เวลา 18.45 น. กำกับการแสดงโดย เฉิด ภักดีวิจิตร เริ่มตอนแรกวันที่ 5 มกราคม พ.ศ. 2554 - 25 กุมภาพันธ์ พ.ศ. 2554 รีรันวันจันทร์-ศุกร์ 26 กุมภาพันธ์ 2557 - 1 เมษายน 2557
พ.ศ. 2566 ออกอากาศทางช่อง 3HD นำแสดงโดย วชิรวิชญ์ วัฒนภักดีไพศาล, รินรดา แก้วบัวสาย, พงศภัทร์ กันคำ, ธัญญภัสร์ ภัทรธีรชัยเจริญ, ธิดารัตน์ ปรือทอง, ธรรม์ธัช ธารินทร์ภิรมย์, สเตฟานี เลอร์ช, ชนาธิป โพธิ์ทองคำ, สุริยนต์ อรุณวัฒนกูล, อัมรินทร์ นิติพน, ศุภกรณ์ กิจสุวรรณ, นริศสันต์ โลกวิทย์, วสุ แสงสิงแก้ว, วงศ์วชิรา เพชรแก้ว, ชูพงษ์ ช่างปรุง, ภูธฤทธิ์ พรหมบันดาล ผลิตโดยค่าย อาหลอง กรุ๊ป กำกับการแสดงโดย กัญจน์ ภักดีวิจิตร, บุญจิรา ภักดีวิจิตร, เฉิดบุญ ภักดีวิจิตร
=
ช่อง 7HD =====
ทิก กว๋าง ดึ๊ก
ทิก กว๋าง ดึ๊ก (Thích Quảng Đức; เกิดปี พ.ศ. 2440 — 11 มิถุนายน พ.ศ. 2506) เป็นพระภิกษุมหายานชาวเวียดนามที่เผาตัวเองจนมรณภาพ ณ ถนนสี่แยกกรุงไซง่อน ที่มีการจราจรคับคั่ง เมื่อวันที่ 11 มิถุนายน พ.ศ. 2506 เพื่อประท้วงรัฐบาลโรมันคาทอลิกภายใต้การนำโดยโง ดิ่ญ เสี่ยม ที่ข่มเหงชาวพุทธในประเทศเวียดนามใต้ ภาพถ่ายการเผาตัวเองของท่านได้ถูกเผยแพร่อย่างกว้างขวางทั่วโลกและนำความสนใจให้กับนโยบายของรัฐบาลเสี่ยม จอห์น เอฟ. เคนเนดี ได้กล่าวในการอ้างอิงถึงภาพถ่ายของกว๋าง ดึ๊กที่กำลังถูกเผาไหม้ว่า "ไม่มีภาพข่าวใดในประวัติศาสตร์ที่สร้างความรู้สึกสะเทือนใจไปทั่วโลกเท่ากับภาพนี้อีกแล้ว" มัลคอล์ม บราวน์ ได้รับรางวัลพูลิตเซอร์จากภาพถ่ายการมรณภาพของพระภิกษุ
การกระทำของท่านกว๋าง ดึ๊กได้เพิ่มแรงกดดันระหว่างประเทศต่อประธานาธิบดีเสี่ยม และทำให้เขายอมประกาศการปฏิรูปเพื่อมุ่งที่จะโอนอ่อนผ่อนตามข้อเรียกร้องของชาวพุทธ อย่างไรก็ตาม การปฏิรูปตามคำมั่นสัญญานั้นไม่ได้ถูกปฏิบัติตาม ซึ่งนำไปสู่ความเสื่อมทรามลงไปอีกของสถานการณ์ข้อพิพาท ในขณะที่การประท้วงยังคงดำเนินต่อไป หน่วยรบพิเศษของกองทัพสาธารณรัฐเวียดนามที่ภักดีต่อนายโง ดินห์ นูห์ น้องชายของโง ดิ่ญ เสี่ยม เปิดฉากการตีโฉบฉวยต่อวัดพุทธศาสนาทั่วทั้งประเทศ ได้เข้ายึดชิ้นส่วนหัวใจของกว๋าง ดึ๊ก(ที่มิได้มอดไหม้ไปกับร่างด้วย)และทำให้มีผู้เสียชีวิตและได้รับความเสียหายอย่างกว้างขวาง พระภิกษุหลายรูปได้ปฏิบัติตามแบบอย่างของกว๋าง ดึ๊ก คือการเผาตัวเองจนมรณภาพเช่นกัน จนในที่สุด สหรัฐได้ให้การสนับสนุนแก่กองทัพเวียดนามใต้ในการก่อรัฐประหารโค่นล้มเสี่ยม ซึ่งถูกลอบสังหาร เมื่อวันที่ 2 พฤศจิกายน พ.ศ. 2506
อ้างอิง
1897 1963
ตำบลหนองโพธิ์ (อำเภอนาเชือก)
หนองโพธิ์ เป็นตำบลหนึ่งของอำเภอนาเชือก จังหวัดมหาสารคาม
ที่ตั้งและอาณาเขต
อยู่ห่างจากอำเภอนาเชือกไปทางทิศตะวันออก ประมาณ 9 กิโลเมตร มีอาณาเขตติดต่อกับตำบลต่าง ๆ ดังนี้
เนื้อที่
มีพื้นที่ทั้งหมดประมาณ 52.14 ตารางกิโลเมตร หรือประมาณ 32,588 ไร่ โดยมีพื้นที่ใช้ในการเกษตรประมาณ 18,751 ไร่
เศรษฐกิจ
ประชากรในเขตองค์การบริหารส่วนตำบลหนองโพธิ์ ส่วนใหญ่ประกอบอาชีพเกษตรกรรม โดยมีอาชีพรองคือ รับจ้าง ค้าขาย รับราชการ นอกจากนั้นยังประกอบอาชีพอุตสาหกรรมในครัวเรือน
หมู่บ้าน
ตำบลหนองโพธิ์แบ่งการปกครองออกเป็น 11 หมู่บ้าน ดังนี้
ไทยแลนด์เซอร์กิต
ไทยแลนด์เซอร์กิต หรือ นครชัยศรี มอเตอร์สปอร์ต คอมเพล็กซ์ เป็นสนามแข่งรถระดับนานาชาติ ตั้งอยู่บนถนนสายนครชัยศรี-ดอนตูม (3233) ในเขตตำบลวัดละมุด  อำเภอนครชัยศรี จังหวัดนครปฐม  ดำเนินการโดยบริษัท นครชัยศรี มอเตอร์สปอร์ต คอมเพล็กซ์ จำกัด  ตั้งแต่ พ.ศ. 2532 บริหารงานโดย นายธงชัย วงษ์สวรรค์ ประธานสมาพันธ์กีฬาแข่งรถจักรยานยนต์แห่งประเทศไทย
ไทยแลนด์เซอร์กิต เดิมเป็นสนามแข่งโมโตครอส มาตั้งแต่ พ.ศ. 2523 และก่อสร้างสนามแข่งรถทางเรียบ ความยาว 1.3 กิโลเมตร ก่อสร้างเพิ่มเติมในปี พ.ศ. 2532 จนมีความยาว 2.5 กิโลเมตร ปัจจุบันประกอบด้วยสนามแข่งรถทางเรียบ สนามซูเปอร์ครอส และสนามวิบาก  จัดแข่งขันทั้งรถสต็อกคาร์ และรถจักรยานยนต์
พรรคเดโมแครต (สหรัฐ)
พรรคเดโมแครต (Democratic Party) เป็นหนึ่งในสองพรรคการเมืองใหญ่ร่วมสมัยของสหรัฐ (อีกพรรคหนึ่งคือ ริพับลิกัน) พรรคก่อตั้งในปี 1828 ก่อตั้งโดยมาร์ติน ฟาน บูเรน ซึ่งรวบรวมนักการเมืองจากทุกรัฐให้สนับสนุนวีรบุรุษสงคราม แอนดรูว์ แจ็กสัน นับเป็นพรรคการเมืองเก่าแก่สุดของโลกที่ยังมีกิจกรรมอยู่  พรรครีพับลิกันเป็นคู่แข่งสำคัญมาตั้งแต่ทศวรรษ 1850 ทราบกันว่าพรรคเดโมแครตเป็นพรรคค่ายใหญ่ ซึ่งมีกลุ่มแยกอุดมการณ์ทั้งสายกลาง อนุรักษนิยม เสรีนิยมและพิพัฒนาการนิยม  ดังนั้นแต่เดิมพรรคจึงมีความเป็นหนึ่งเดียวทางอุดมการณ์น้อยกว่าพรรครีพับลิกัน เนื่องจากมีกลุ่มออกเสียงหลายกลุ่ม
ถือกันว่าพรรคก่อนหน้าพรรคเดโมแครตคือพรรคเดโมแครติก-รีพับลิกัน ก่อนปี 1860 พรรคเดโมแครตสนับสนุนให้ฝ่ายบริหารมีอำนาจมาก สนับสนุนการมีทาส สังคมเกษตร การขยายอาณาเขตและแนวคิดเทพลิขิต (Manifest Destiny) พรรคฯ คัดค้านการก่อตั้งธนาคารกลาง มีแนวคิดคุ้มกัน และมุมมองของพรรครีพับลิกันและพรรควิก การครองเสียงข้างมากในรัฐสภาในการออกกฎหมาย และการคุ้มครองเสียงข้างน้อยจากลัทธิเสียงข้างมาก (majoritarianism) ที่เข้มแข็ง พรรคฯ ยังสนับสนุนการปกครองที่จำกัด และอธิปไตยของรัฐ
ทว่าพรรคเกิดการแตกแยกในปี 1860 ในเรื่องทาสและชนะการเลือกตั้งประธานาธิบดีเพียง 2 ครั้งระหว่างปี 1860 ถึง 1910 ในช่วงปลายศตวรรษที่ 19 พรรคฯ ยังคัดค้านการตั้งภาษีศุลกากรไว้สูง และมีการถกเถียงภายในอย่างดุเดือดในเรื่องมาตราทองคำ ในต้นศตวรรษที่ 20 พรรคฯ สนับสนุนการปฏิรูปแบบพิพัฒนาการและคัดค้านจักรวรรดินิยม นับแต่แฟรงกลิน ดี. โรสเวลต์และแนวร่วมสัญญาใหม่หลังจากปี 1932 พรรคเดโมแครตสนับสนุนแนวนโยบายแบบเสรีนิยมทางสังคม หลักประกันสังคมและประกันการว่างงาน สัญญาใหม่ดึงดูดการสนับสนุนอย่างมากจากคนเข้าเมืองจากยุโรปในช่วงนั้น แต่ทำให้กลุ่มเอื้อธุรกิจและอนุรักษนิยมของพรรคเสื่อมลงไปด้วย   หลังจากยุคพรรคสังคมยิ่งใหญ่ของสภานิติบัญญัติพิพัฒนาการภายใต้ลินดอน บี. จอห์นสัน รวมทั้งเมดิแคร์ รัฐบัญญัติสิทธิพลเมือง ค.ศ. 1964 และรัฐบัญญัติสิทธิเลือกตั้ง ค.ศ. 1965 ฐานเสียงหลักของพรรคเปลี่ยนไป โดยพรรคภาคใต้เปลี่ยนเป็นรีพับลิกัน ส่วนพรรคทางตะวันออกเฉียงเหนือเป็นเดโมแครตมากขึ้น
ปรัชญาเสรีนิยมสมัยใหม่ของพรรคเดโมแครตรวมเอาแนวคิดเรื่องเสรีภาพพลเมืองกับความเสมอภาคทางสังคมโดยการสนับสนุนเศรษฐกิจแบบผสม วาระเศรษฐกิจแกนกลางของพรรคประกอบด้วยการปฏิรูปบรรษัทภิบาล การปกป้องสิ่งแวดล้อม การสนับสนุนการจัดตั้งแรงงาน การขยายโครงการทางสังคม ค่าเล่าเรียนระดับมหาวิทยาลัยที่จ่ายได้ การปฏิรูปสาธารณสุข โอกาสเท่าเทียมและการคุ้มครองผู้บริโภค ในประเด็นด้านสังคม พรรคฯ สนับสนุนการปฏิรูปการเงินการหาเสียงเลือกตั้ง สิทธิ LGBT กระบวนการยุติธรรมทางอาญาและการปฏิรูปคนเข้าเมือง กฎหมายปืนที่เข้มงวดขึ้น สิทธิทำแท้ง และการปฏิรูปยาเสพติด และการปฏิรูปยาเสพติด นับตั้งแต่ต้นทศวรรษ 2010 พรรคฯ ได้เลื่อนไปเป็นฝ่ายซ้ายอย่างมากในประเด็นทางสังคม วัฒนธรรมและศาสนา
ปัจจุบันฐานประชากรศาสตร์ของพรรคเอนเข้าสู่บุคคลที่อาศัยอยู่ในเมือง เพศหญิง ชาวอเมริกันอายุน้อย ตลอดจนชนกลุ่มน้อยทางเพศ ศาสนาและเชื้อชาติ องค์ประกอบของพรรคที่เป็นสหภาพแรงงานที่เคยมีกำลังมากได้มีขนาดเล็กลงอย่างสำคัญนับแต่ทศวรรษ 1970 ในช่วงปีหลัง พรรคฯ เสียการสนับสนุนอย่างมากจากฮิสแปนิก ยิวออร์โธด็อกซ์ และสมาชิกชนชั้นแรงงานผิวขาว ขณะที่ได้เสียงสนับสนุนจากผิวขาวร่ำรวยและจบการศึกษาระดับมหาวิทยาลัย  นักการเมืองจากพรรคเดโมแครต 16 คนเคยดำรงตำแหน่งประธานาธิบดีสหรัฐ รวมทั้งประธานาธิบดีโจ ไบเดินคนปัจจุบัน ในปี 2022 พรรคฯ ครองสภาสูง สภาล่างและประธานาธิบดี (trifecta) ในระดับสหพันธรัฐ ตลอดจนผู้ว่าการรัฐ 22 คน ครองสภานิติบัญญัติระดับรัฐ 17 แห่ง และครองทั้งสภาสูง สภาล่างและผู้ว่าการรัฐใน 14 รัฐ ผู้พิพากษาศาลสูงสุด 3 จาก 9 คนมาจากการแต่งตั้งของประธานาธิบดีพรรคเดโมแครต พรรคเดโมแครตมีจำนวนสมาชิกลงทะเบียนมากที่สุดในสหรัฐ และยังคิดเป็นอันดับ 3 ของโลก
ประวัติ
ชื่อเดิมของพรรคเดโมแครตคือ พรรคเดโมเครติก-ริพับลิกัน ซึ่งก่อตั้งโดยประธานาธิบดีทอมัส เจฟเฟอร์สัน ใน ค.ศ. 1792 ถือเป็นพรรคการเมืองที่เก่าแก่ที่สุดในโลก หลังจากชัยชนะของพรรคเดโมเครติก-ริพับลิกันต่อพรรคเฟเดอรัลลิสต์ ในปี 1800 พรรคได้กลายเป็นพรรคการเมืองหลักของสหรัฐฯ ภายในพรรคเองได้แบ่งออกเป็นฝ่ายต่าง ๆ ในที่สุดประธานาธิบดีแอนดรูว์ แจ็กสัน ได้แยกฝ่ายของตนเองออกมาเป็น "พรรคเดโมแครต" ในปี 1828
ในช่วง ค.ศ. 1828–1854 พรรคเดโมแครตสลับขึ้นครองอำนาจกับพรรควิก จนกระทั่งช่วงสงครามกลางเมืองอเมริกา พรรคเดโมแครตต้องเผชิญกับคู่แข่งหน้าใหม่แทนพรรควิกที่ล่มสลายไป ซึ่งก็คือ พรรคริพับลิกัน ภายใต้การนำของประธานาธิบดีอับราฮัม ลินคอล์น ซึ่งครองอำนาจเหนือพรรคเดโมแครตในช่วงปี 1860-1896
พรรคเดโมแครตกลับมาครองอำนาจในทำเนียบประธานาธิบดีอีกครั้งในช่วงปี 1932 โดยการนำของประธานาธิบดีแฟรงกลิน ดี. รูสเวลต์ ซึ่งตรงกับช่วงสงครามโลกครั้งที่สอง หลังจากนั้นผู้สืบทอดตำแหน่งประธานาธิบดีที่สำคัญคือ แฮร์รี เอส. ทรูแมน และจอห์น เอฟ. เคนเนดี
พ.ศ. 2033
พุทธศักราช 2033 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2033
เร็ว..แรงทะลุนรก 9
ภาพยนตร์เรื่องที่เก้าและสิบได้วางแผนไว้ตั้งแต่ปี ค.ศ. 2014 ลินยืนยันว่าจะกำกับ เร็ว...แรงทะลุนรก 9 ในเดือนตุลาคม ค.ศ. 2017 โดยเป็นการหวนคืนสู่แฟรนไชส์อีกครั้ง ตั้งแต่เขากำกับ เร็ว...แรงทะลุนรก 6 (2013) เร็ว...แรงทะลุนรก 9 เป็นภาพยนตร์เรื่องแรกของแฟรนไชส์ ตั้งแต่ เร็วคูณ 2 ดับเบิ้ลแรงท้านรก (2003) ที่ไม่ได้เขียนบทโดย คริส มอร์แกน รายชื่อนักแสดงได้รับการยืนยันด้วยการเพิ่มซีนาในเดือนมิถุนายน ค.ศ. 2019 และการถ่ายทำเริ่มต้นในเดือนเดียวกันจนถึงเดือนพฤศจิกายน โดยถ่ายทำที่ลอนดอน, ลอสแอนเจลิส, ทบิลีซีและไทย
แต่เดิม เร็ว...แรงทะลุนรก 9 กำหนดฉายทั่วโลกโดย ยูนิเวอร์แซลพิคเจอส์ ในวันที่ 19 เมษายน ค.ศ. 2019 แต่ถูกเลื่อนฉายอยู่หลายครั้ง โดยครั้งแรกนั้นเนื่องจากการฉายของ เร็ว...แรงทะลุนรก ฮ็อบส์ & ชอว์ (2019) ต่อมาเนื่องจากวันฉายตรงกับ พยัคฆ์ร้ายฝ่าเวลามรณะ (2021) ของ เมโทร-โกลด์วิน-เมเยอร์ และการระบาดทั่วของโควิด-19  ภาพยนตร์ฉายรอบปฐมทัศน์ในเกาหลีใต้และฉายทั่วโลกในวันที่ 19 พฤษภาคม ค.ศ. 2021 และฉายในสหรัฐเมื่อวันที่ 25 มิถุนายน ภาพยนตร์ได้รับการตอบรับที่หลากหลาย โดยชมในเรื่องการแสดงโลดโผนและการกำกับของลิน แต่ติในเรื่องของฉากโลดโผนที่ไม่สมจริงและบทภาพยนตร์ที่เป็นสูตรสำเร็จ เร็ว...แรงทะลุนรก 9 ทำลายสถิติบ็อกซ์ออฟฟิศในช่วงการระบาดของไวรัสได้หลายรายการ ภาพยนตร์ทำเงินมากกว่า 726 ล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดอันดับที่ห้าในปี ค.ศ. 2021 ภาคต่อมีกำหนดออกฉายวันที่ 19 พฤษภาคม ค.ศ. 2023
เรื่องย่อ
สองปีหลังเผชิญหน้ากับไซเฟอร์ โดมินิค ทอเร็ตโต และครอบครัวของเขาต้องเผชิญหน้ากับ "เจคอป" น้องชายของโดมินิคผู้ซึ่งเป็นมือสังหารและนักซิ่งระดับพระกาฬซึ่งมีความแค้นส่วนตัวกับโดมินิค โดยเจคอปได้ร่วมทีมกับไซเฟอร์ ศัตรูเก่าของโดมินิค
ชาโตรู
ชาโตรู (Châteauroux, ; Chasteurós) เป็นเมืองหลักของจังหวัดแอ็งดร์ ในแคว้นซ็องทร์-วาลเดอลัวร์ทางตอนกลางของประเทศฝรั่งเศส และเป็นเมืองที่ใหญ่เป็นอันดับที่สองในอดีตจังหวัดเบรีรองจากเมืองบูร์ฌ
ปลาฉลามหัวค้อนยาว
ปลาฉลามหัวค้อนยาว คือสปีชีส์ในกลุ่มปลาฉลามหัวค้อนและเป็นส่วนหนึ่งในวงศ์ปลาฉลามหัวค้อน มีความยาวของลำตัวได้ถึง 1.9 เมตร มีสีน้ำตาลหรือสีดำ มีรูปร่างเพรียวบางและมีครีบหลังในรูปเคียวด้ามยาว ชื่อของฉลามชนิดนี้มาจากลักษณะส่วนหัวรูปค้อนที่มีขนาดใหญ่มากเรียกว่า cephalofoil ซึ่งมีความกว้างได้มากถึงครึ่งหนึ่งของความยาวลำตัว การใช้งานจากโครงสร้างลำตัวเช่นนี้ไม่ปรากฏชัดเจนแต่อาจเกี่ยวกับระบบประสาทสัมผัสของฉลาม ช่องว่างระหว่างตาทั้งสองข้างช่วยให้ฉลามมองด้วยระบบการเห็นภาพจากสองตาได้ดีเยี่ยม ส่วนรูจมูกที่ยาวมากนั้นอาจช่วยให้ฉลามตรวจจับและติดตามกลิ่นในน้ำได้ดียิ่งขึ้น ส่วนหัว cephalofoil ยังมีพื้นสัมผัสที่มีขนาดใหญ่สำหรับรูเปิดที่มีชื่อว่าampullae of Lorenziniและเส้นข้างลำตัวซึ่งส่งผลดีต่อความสามารถในการตรวจจับกระแสไฟฟ้าและการตรวจจับพลังงาน
ปลาฉลามหัวค้อนยาวอาศัยอยู่บริเวณชายฝั่งน้ำตื้นของทะเลอินโด-แปซิฟิกตะวันตก โดยออกหาอาหารกลุ่มปลากระดูกแข็ง สัตว์พวกกุ้งกั้งปูและสัตว์น้ำที่ไม่มีกระดูกสันหลัง ฉลามหัวค้อนยาวออกลูกเป็นตัวโดยตัวอ่อนจะได้รับอาหารผ่านทางสายที่เชื่อมรก ตัวเมียจะตกลูกคราวละ 6-25 ตัว ขึ้นอยู่กับพื้นที่อาศัย ช่วงเวลาตกลูกมักเกิดในช่วงเดือนกุมภาพันธ์ถึงมิถุนายนหลังจากระยะเวลาตั้งครรภ์นาน 8-11 เดือน ฉลามที่มีความเสี่ยงต่อการสูญพันธุ์นี้ มักจะถูกล่าเพื่อเป็นอาหาร สำหรับเนื้อปลา ครีบ น้ำมันตับปลาและปลาป่น สหภาพนานาชาติเพื่อการอนุรักษ์ธรรมชาติและทรัพยากรธรรมชาติได้ประเมินสถานะเป็นสิ่งมีชีวิตที่เกือบอยู่ในข่ายเสี่ยงต่อการสูญพันธุ์เนื่องจากจำนวนของฉลามที่ลดลงเนื่องมาจากการถูกล่าหาประโยชน์ที่มากเกินไป